«Ներկայումս Հայերեն վիքիպեդիայում (ՀՎՊ) կա Հայոց ցեղասպանությանն այս կամ այն կերպ առնչվող 1000-1500 հոդված: Վերջին ամիսներին ՀՎՊ-ն հարստացավ այդ թեմայով բազմաթիվ հոդվածներով»,- այս մասին տեղեկացնում է վիքիխմբագիր Արտաշես Թադևոսյանը՝ նշելով, որ, մասնավորապես, 2014 թվականի մարտ և ապրիլ ամիսներին կայացած միամսյակի ընթացքում վիքիպեդիա են տեղափոխվել Ցեղասպանությանը և Հայկական հարցին նվիրված «Հայկական հարց» հանրագիտարանի բոլոր հոդվածները (մոտ 900 հոդված): Հոգեբույժ-հոգեթերապևտ Հարություն Մինասյանն իր հեղինակած «Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ» գիրքը անվարձահատույց նվիրաբերել է ՀՎՊ-ին: Այդ գրքի նյութերով ստեղծվել են Մեծ եղեռնին զոհ դարձած հայ բժիշկների կենսագրությանն ու գործունեությանը նվիրված բազմաթիվ հոդվածներ: